21.8.2023
SL
Uradni list Evropske unije
C 296/43
Tožba, vložena 7. julija 2023 – Galenica/EUIPO – EvivaMed Distribution (VIVORA) (Zadeva T-373/23) (2023/C 296/48) Jezik, v katerem je bila tožba vložena: nemščina Stranke Tožeča stranka: Galenica AG (Bern, Švica) (zastopnika: C. Tenkhoff in T. Herzog, odvetnika) Tožena stranka: Urad Evropske unije za intelektualno lastnino (EUIPO) Druga stranka pred odborom za pritožbe: EvivaMed Distribution GmbH (Wenzenbach, Nemčija)
Podatki o postopku pred EUIPO Prijavitelj sporne znamke: druga stranka pred odborom za pritožbe Zadevna sporna znamka: prijava besedne znamke Skupnosti VIVORA – Prijava št.
18 255 604 Postopek pred EUIPO: postopek z ugovorom Izpodbijana odločba: odločba prvega odbora za pritožbe pri EUIPO z dne 26. aprila 2023 v zadevi R 1556/2022-1
Tožbeni predlogi Tožeča stranka Splošnemu sodišču predlaga, naj: — delno razveljavi izpodbijano odločbo in jo, če je treba, spremeni v delu, v katerem je z njo zavrnjena pritožba v zvezi z naslednjimi proizvodi: Razred 9: računalniška strojna in programska oprema za medicinske in diagnostične namene, zlasti na področju diabetesa; programska oprema za evalvacijo, preverjanje in upravljanje medicinskih podatkov, zlasti na področju diabetesa; računalniška strojna in programska oprema za povezavo medicinskih aparatov in naprav ter dodatna strojna oprema, zlasti za uporabo na področju endokrinoloških bolezni ter bolezni srca in ožilja, ter pribor za zgoraj navedene proizvode, in sicer PDA računalniki [Personal Digital Assistants] ter ročne naprave; naprave za shranjevanje podatkov z več funkcijami in ustreznimi nosilci podatkov vseh vrst, ki se uporabljajo za stroje, in ki so opremljeni s programi, ki jih lahko uporabljajo pacienti in zdravniki; infrardeči vmesniki za prenos ukazov za naprave in informacije o konfiguracijah z enega osebnega računalnika do medicinskih naprav, zlasti merilnikov krvnega sladkorja, inzulinskih črpalk, ter obratno; modemi za prenos podatkov pacientov od diagnostičnih naprav do oddaljenega kraja; kabel za povezavo računalnikov in računalniške opreme z medicinskimi napravami in instrumenti; brezžična maloobmočna povezava, zlasti za mobilne naprave, računalnike in druge elektronske naprave; IdD-povezave [GSM]; spletno zagotavljanje elektronskih objav (prenosljivih).
Razred 10: kanile; inhalatorji; brizgalke za enkratno uporabo, ki se uporabljajo za injekcije; lancete in sprožilne naprave; inzulinske črpalke in pripomočki za osebno uporabo, in sicer ampule iz stekla in plastike, seti za polnitev ampul, katetri, infuzijski kompleti in cevi, igle za inzulinski peresnik, brizgalke za enkratno uporabo, adapterji, ampule in naprave za polnjenje; — EUIPO naloži plačilo stroškov tega postopka, vključno s stroški postopka pred oddelkom za ugovore.
Navajani tožbeni razlog — kršitev člena 8(1)(b) Uredbe 2017/1001 Evropskega parlamenta in Sveta.